พอดีเหมือนว่าทาแป้งแล้วแป้งเข้าตาแล้วหลับตื่นมาตอนเช้าเจ็บในเปลือกตาบริเวณหางตาเจ็บมา2วันแล้ว ใช้ยาหยอกตาก็ไม่หาย
สวัสดีค่ะ อาการเจ็บบริเวณตาดังกล่าวมา อาจเกิดจาก-ภูมิแพ้ที่ตา ทำให้มีขี้ตา และคันตา ตาแดง มักเป็นช่วงเช้าๆ-ตาแดงหรือเยื่อบุตาอักเสบ อาจเกิดจากเชื้อไวรัสหรือมีสารที่ก่อให้เกิดการระคายเคืองที่ดวงตา-ตากุ้งยิง เกิดจากการติดเชื้อแบคทีเรียในต่อมไขมันใต้เปลือกตา ส่งผลให้เกิดตุ่มนูนเล็ก ๆ ภายในหรือภายนอกเปลือกตา-กระจกตาเป็นแผล แผลที่กระจกตาอาจทำให้กระจกตาติดเชื้อและเกิดการอักเสบได้แนะนำถ้าไม่ดีขึ้น ปวดตา การมองเห็นผิดปกติ ควรไปพบจักษุแพทย์เพื่อดูว่ามีการติดเชื้อ หรือมีแผลที่กระจกตาที่ควรรีบรักษาหรือไม่ ถ้ามีการติดเชื้อจำเป็นต้องได้รับยาฆ่าเชื้อแบบหยอดหรือแบบรับประทานการดูแลตัวเองเบื้องต้น ไม่ไปขยี้ตา สวมแว่นตาป้องกันฝุ่น งดการใส่คอนแทคเลนส์